జీవన తరంగాలు
జీవన తరంగాలు తాతినేని రామారావు దర్శకత్వంలో 1973 సంవత్సరంలో విడుదలైన కుటుంబ కథా చిత్రం. ఇందులో శోభన్ బాబు, వాణిశ్రీ ముఖ్యపాత్రలు పోషించారు. దీనికి యద్దనపూడి సులోచనారాణి రచించిన ఇదే పేరు గల నవల ఆధారం. సురేష్ మూవీస్ పతాకంపై దగ్గుబాటి రామానాయుడు నిర్మించిన ఈ చిత్రానికి జె. వి. రాఘవులు ఈ చిత్రానికి సంగీత దర్శకత్వం వహించాడు.
అదృష్ట జాతకుడు
అదృష్ట జాతకుడు 1971, ఆగష్టు 6న విడుదలైన తెలుగు చలనచిత్రం. వినోద ప్రధానంగా సాగిన ఈ చిత్రానికి కె. హేమాంబరధరరావు దర్శకత్వం వహించగా, ఎన్.టి. రామారావు, వాణిశ్రీ, నాగభూషణం, పద్మనాభం తదితరులు నటించారు. కొన్ని సన్నివేశాల్లో ఎన్.టి.ఆర్. మంచి హుషారుగా, స్వేచ్ఛగా నటించారు. చెల్లెలికోసం తపించే అన్నగా ఎన్.టి.ఆర్. నటన అందరిని కంటతడి పెట్టిస్తుంది. చివరి 20వేల అడుగుల చిత్రం కలర్ లో తీయబడింది. అందులో భారీ సెట్టింగులను వేయడం జరిగింది.